Comenda

Ła comenda ła xe stà un contràto medievałe che se ga sviłupà in Itałia tórno al XIII secoło, e che ła xe stà na forma prima de partenarià limità. Ła comenda ła jera un'acordo tra un sòçio investidor e un sòçio viajante par condùr na inpresa comerçiałe, de sołito oltremar. I termini doparai in ste partnership xe vari e i xe de sołito categorizai dai storeghi de uncuò cofà comenda unilaterałe e comenda bilaterałe, in base a ła condivision de łe luminàrie e dei profiti intra i so partner. Ła comenda bilaterałe ła jera conosua a Venezia cofà colegantia o cołeganza. Ła comenda ła xe stà descrita cofà na inovasion fondamentałe inte ła storia de łe finanse e del comèrço.

Ła comenda ła jera un partenarià intra un partner investidor (ciamà commendator, o socius stans) e un partner in viajo (ciamà tractator o socius procertans). El partner investidor fornia el capital e el partner de viajo fasea na inpresa comerçiałe (de sołito el trasporto maritimo), e dapò, el capital inisiałe el tornea al investidor e i profiti restanti vegnea dividesti. Ła comenda ła jera, in esensa, cofà na soçietà asionaria par el finansiamento de na singoła spedizion.  A segónda de ła luminària del partner de viajo, i storeghi i definise do tipi de comenda:

 Comenda unilaterałe: el soçio investidor el contribuise, patoco, al capital, el soçio viajadór gnente; i profiti i vien dividesti tre quarti par el soçio investidor e un quarto par el soçio viajadór. El soçio investidor el se ciol tute łe responsabiłità par łe perdite, mentre el soçio viajador no, nissuna. I Statudi de Marsiglia de el 1253 i protegea el partner de viajo contro łe cause de naufragio o de catura de ła nave. Ła jera ciamada commendatio a Venezia.
 Comenda bilaterałe: l'investidor el mete do tersi del capital, mentre el partner de viajo, un terso. El vadagno vien diviso a ła pari. El soçio investidor el sostien do tersi de ogni eventuałe perdita, mentre el soçio viajante un terso. Ła se ciamea 'coleganza' o cołegantia a Venesia e societas a Zènoa.

Ogni contrato individuałe el jera signałà, e talfiàda, l'investimento el jera na cuota de na nave.

Categoria:Stòria del derito
Categoria:Età de mexo
Categoria:Economia